Willem-Alexander dari Belanda

Keputeraan

Baginda diputerakan pada 27 April 1967 di University Medical Center di Utrecht, Belanda. Baginda merupakan putera sulung Ratu Beatrix dan Putera Claus serta cucunda pertama nenda Ratu Juliana dan Putera Bernhard. Baginda merupakan putera dalam kerabat Belanda pertama sejak kelahiran Putera Alexander dan pewaris takhta lelaki pertama setelah kematian Alexander pada tahun 1884.
Sejak lahir, Willem-Alexander memiliki gelar Putera Belanda (Bahasa Belanda: Prins der Nederlanden), Putera Oranye-Nassau (Belanda: Prins van Oranje-Nassau), dan Jonkheer dari Amsberg (Belanda: Jonkheer van Amsberg). Baginda dibaptis sebagai anggota dari Gereja Reformasi Belanda pada tanggal 2 September 1967 di Gereja Saint Jacob, Den Haag. Orangtua baptisnya antara lain Putera Bernhard dari Lippe-Biesterfeld, Putera Ferdinand von Bismarck, Perdana Menteri Jelle Zijlstra, dan Ratu Margrethe II dari Denmark.
Baginda memiliki dua adinda iaitu Putera Friso dari Oranye-Nassau yang lahir pada tahun 1968, dan Putera Constantijn dari Belanda yang lahir pada tahun 1969. Baginda tinggal bersama keluarganya di istana Drakesteijn di perkampungan Lage Vuursche dekat Baarn, sejak baginda lahir sehinggalah tahun 1981, sebelum mereka pindah ke istana Huis ten Bosch di Den Haag. Ibunya, Beatrix menjadi Ratu Belanda pada tahun 1980, setelah neneknya, Juliana, turun tahta. Baginda kemudian mgelar turun-temurun Putera Oranye, sebagai pewaris takhta Kerajaan Belanda.

Pendidikan

Willem-Alexander mengikuti Sekolah Dasar Nieuwe Baarnse di Baarn pada tahun 1973-1979. Baginda melanjutkan pelajarannya ke tiga sekolah menengah yang berbeda: Lyceum Baarns di Baarn pada tahun 1979-1981, Eerste Vrijzinnig Christelijk Lyceum di Den Haag pada tahun 1981-1983, dan Atlantic College di Wales (1983-1985).
Setelah pengabdian militernya pada 1985-1987, Willem Alexander mengambil jurusan sejarah di Universitas Leiden pada tahun 1987 dan menerima gelar akademisnya pada tahun 1993; baginda menulis mengenai tindak balas kerajaan Belanda atas keputusan Perancis di bawah Presiden Charles de Gaulle untuk meninggalkan struktur komando terpadu NATO sebagai topik disertasi akhirnya.
Selain berbahasa Belanda, Willem-Alexander juga fasih berbahasa Inggeris, Sepanyol dan Jerman.

Ketenteraan

Baginda menyertai Tentera Laut Diraja Belanda setelah melepasi persekolahan menengah dari Ogos 1985 sampai Januari 1987, di mana baginda menerima latihannya di Koninklijk Instituut voor de Marine, fregat HNLMS Tromp dan HNLMS Abraham Crijnssen. Pada tahun 1988, baginda menerima pelatihan tambahan di kapal HNLMS Van Kinsbergen dan menjadi seorang Leftenan Kedua.
Dalam pasukan simpanan Tentera Laut Diraja Belanda, Willem-Alexander dinaikkan pangkat menjadi MejarLaut pada tahun 1995, kemudiannya ke Leftenan Kolonel Laut pada 1997, Kolonel Laut pada 2001, dan Komodor (Laksamana Pertama) pada 2005. Dalam pasukan simpanan  Tentera Darat Diraja Belanda, baginda menjadi mejar pada 1995, dan dinaikkan pangkat menjadi Leftenan Kolonel pada 1997, Kolonel pada 2001 dan Brigadir Jeneral pada 2005. Dalam pasukan simpanan  Tentera Udara Diraja Belanda, Baginda menjadi Komandan Skuadron pada 1995 dan dinaikkan pangkat menjadi Komodor Udara pada 2005. Sebagai pasukan pendukung Kepolisian Belanda, baginda menjadi Brigadir Jenderal pada tahun 2005.
Sebagai bagian dari tugas kerajaannya, baginda memegang jabatan di Angkatan Darat (sebagai Brigadir), Angkatan Laut (sebagai komandan), dan Angkatan Udara Belanda (sebagai komodor), dan baginda melepas jabatan tersebut atas kenaikan takhtanya.

Kesukanan

Baginda terlibat dalam maraton luncur ais Elfstedentocht di bawah nama "W.A. van Buren" pada tahun 1986. Baginda turut menyertai New York City Marathon dengan nama samaran yang sama pada tahun 1992.
Baginda adalah penaung Jawatankuasa Olimpik Belanda hingga 1998 sebelum baginda dipilih menganggotai Jawatankuasa Olimpik Antarabangsa (IOC). Untuk , Baginda turut menyatakan dukungannya dengan menganjurkan tawaran untuk Sukan Olimpik Musim Panas 2028 di Belanda sempena memperingati ulang tahun ke-100 Sukan Olimpik Musim Panas diadakan di Amsterdam.

Kerjaya lain

Baginda raja begitu tertarik pada masalah pengelolaan air. Baginda adalah anggota kehormatan dari Suruhanjaya Air Dunia untuk Abad ke-21 dan pendukung Kerjasama Air Dunia (Global Water Partnership), suatu badan yang dibentuk oleh Bank Dunia, Pertubuhan Bangsa-Bangsa Bersatu, dan Kementerian Pembangunan Sweden. Baginda juga dilantik sebagai Ketua Dewan Penasihat Setiausaha Agung PBB dalam Pengurusan Air dan Sanitasi pada tanggal 12 Disember 2006.
Baginda juga merupakan seorang juruterbang di bawah KLM selama 21 tahun, mulanya dengan pesawat Fokker 70 kemudiannya dengan pesawat Boeing 737, bahkan baginda meneruskan kerja tersebut selepas pertabalan baginda sehingga tidak ramai yang mengenalpasti baginda dalam kokpit.

Pertabalan

Pada 28 Januari 2013, Ratu Beatrix mengumumkan bahawa baginda merancang turun tahta lalu akan digantikan oleh putwranya, Willem-Alexander. Upacara rasmi penyerahan takhta Kerajaan Belanda berlangsung pada 30 April tahun sama di  Moseszaal (Dewan Musa) Istana Kerajaan, Amsterdam. Perasmian Willem-Alexander sebagai raja yang menyusul berlangsung di Gereja Nieuwe Kerk di Amsterdam. Willem turut melepaskan pangkat tenteranya berikutan pertabalan ini, sepertimana yang termaktub dalam Perlembagaan Belanda.

Kerabat

Pada tanggal 2 Februari 2002, Baginda berkahwin dengan Máxima Zorreguieta Cerruti di Beurs van Berlage, Amsterdam. Máxima merupakan seorang wanita Argentina keturunan Sepanyol dan Itali yang bekerja sebagai seorang jurubank pelaburan di New York sebelum pernikahan mereka; beliau juga merupakan anak kepada Jorge Zorreguieta, seorang menteri pada zaman kediktatoran Argentina tahun 1970-an, pertalian tersebut menyebabkan perkahwinan ini mencetus kontroversi ketika itu.